યુનાઇટેડ નેશન્સમાં પાકિસ્તાનના કાયમી પ્રતિનિધિ મલીહા લોઢીએ યુએનમાં ભારતના પ્રજાસત્તાક દિનની ઉજવણી સમારંભમાં ઉપસ્થિત રહીને સૌને આશ્ચર્યમાં ગરકાવ કરી દીધા હતા. યુએન ડેલિગેટ્સ ડાઇનિંગ રૂમમાં ડાન્સ પરફોર્મન્સનું આયોજન કરવામાં આવ્યું હતું. યુનાઇટેડ નેશન્સના ભારતના કાયમી પ્રતિનિધિ સઈદ અકબરુદ્દીને ટ્વિટ કરીને જણાવ્યું હતું કે ન્યુ યોર્કમાં યુનાઇટેડ નેશન્સમાં ભારતના 69મા પ્રજાસત્તાક દિનની ઉજવણી દરમિયાન, ભારતથી ઘણા દૂર હોવા છતાં યુવાનોએ પોતાની સંસ્કૃતિ અને વારસાની ઝલક દર્શાવી હતી જે પ્રશંસનીય બાબત છે.